Katrin Göring-Eckardt

Katrin Dagmar Göring-Eckardt, rodź. Eckardt (* 3. meje 1966 w Friedrichrodźe, NDR), je němska politikarka Zwjazka 90/Zelenych. Wot 2021 je wona znowa wiceprezidentka němskeho zwjazkoweho sejma, zastojnstwo, kotrež wukonješe hižo wot 2005 do 2013. Wot 2002 do 2005 bě wona nimo Kristy Sager a wot 2013 do 2021 nimo Antona Hofreitera předsydka zeleneje frakcije w zwjazkowym sejmje.

Při wólbach zwjazkoweho sejma 2013 bě Göring-Eckardt pódla Jürgena Trittina, při wólbach zwjazkoweho sejma 2017 nimo Cema Özdemira načolna kandidatka swojeje strony. Předchadźeli běchu wobaj razaj prawólby w stronje, při kotrychž bě Göring-Eckardt 2017 jako jenička žónska kandidatka pak hižo dočasnje postajena. Wona bě wot 2009 do 2013 prezes synody Ewangelskeje cyrkwje w Němskej (EKD) a z tym čłonka rady EKD a płaći w swojej stronje jako hódnotnokonserwatiwna „reala“.

 Wotkazy 


 Webstrony Katrin Göring-Eckardt

Kategorija:Žona
Kategorija:Rodź. 1966
Kategorija:Němc
Kategorija:Zapósłanc zwjazkoweho sejma
Kategorija:Čłon Zwjazka 90/Zelenych
Kategorija:Politikar (20. lětstotk)
Kategorija:Politikar (21. lětstotk)